નિતીનભાઈએ જણાવ્યું હતું કે નરેન્દ્રભાઇ મોદીએ દેશના વડાપ્રધાન બનતાની સાથે દેશની આર્થિક બાબતોને પ્રાધાન્ય આપ્‍યું છે અને આવનાર પડકારો માટે મક્કમ પગલાં લીધા છે. કાળા નાણા ડામવા, જનધન યોજના, નોટબંધી જેવા અનેક પગલાઓ ત્રણ વર્ષના ટૂંકા ગાળામાં લીધાં છે. તેમાં જીએસટીના અમલથી દેશના તમામ વ્યાપાર ઉદ્યોગને મોટા પ્રમાણમાં વેગ મળશે. જીએસટીના અમલથી ધંધા-ઉદ્યોગ-વેપારમાં સરળીકરણ થઇ રહ્યુ છે. ગુજરાતમાં જીએસટીનો અમલ શરૂ થયો છે ત્યારે ગુજરાત દેશના વિકાસમાં સહભાગી બન્યું છે. જીએસટીના માધ્યમથી દેશની અર્થ વ્યવસ્‍થાને એક કરવાનું કામ થયું છે.